देहरादून। नवनिर्वाचित थराली विधायक मुन्नी देवी शाह ने विधानसभा की सदस्यता ग्रहण की। विधानसभा अध्यक्ष प्रेमचंद अग्रवाल ने उन्हें शपथ दिलाई।
चमोली जिले की थराली विधानसभा क्षेत्र से नवनिर्वाचित भाजपा विधायक मुन्नी देवी शाह ने सोमवार को विधानसभा की सदस्यता ग्रहण की। विधानभवन में आयोजित कार्यक्रम में विधानसभा अध्यक्ष प्रेमचंद अग्रवाल ने उन्हें शपथ दिलाई। गौरतलब है कि भाजपा विधायक मदनलाल शाह के निधन के कारण विधानसभा की थराली सीट रिक्त हो गई थी। इस सीट के लिए 28 मई को हुए उपचुनाव में भाजपा ने शाह की पत्नी मुन्नी देवी को मैदान में उतारा और उन्होंने जीत हासिल की।
इस मौके पर मुख्यमंत्री त्रिवेंद्र सिंह रावत, प्रदेश भाजपा अध्यक्ष अजय भट्ट, कैबिनेट मंत्री अरविंद पांडेय, विधायक गणेश जोशी, हरबंस कपूर, दलीप सिंह रावत, केदार सिंह रावत, देशराज कर्णवाल, सुरेश राठौर, धन सिंह नेगी, खजान दास, शक्ति लाल शाह, उमेश शर्मा काऊ आदि उपस्थित रहे।
awa_Deva awa_Deva awa_Deva